Návrh

Komuniké

Vláda Slovenskej republiky na svojom zasadnutí dňa...................... prerokovala a schválila návrh zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov.	
Návrh novely Trestného zákona sprísňuje tresty za spáchanie najzávažnejších trestných činov. Zavádza zásadu „trikrát a dosť“, asperačnú zásadu (umožní zvýšiť hornú hranicu trestnej sadzby pri spáchaní viacerých trestných činov tým istým páchateľom o jednu polovicu) a pri treste odňatia slobody na doživotie umožňuje, aby súd po splnení zákonných podmienok uložil páchateľovi trest doživotia bez možnosti podmienečného prepustenia.
Návrh zákona tiež upravuje trestný čin vraždy tak, aby za najzávažnejšie druhy vrážd mohol súd páchateľovi uložiť iba výnimočný trest, t.j. trest odňatia slobody nad 15 rokov do 25 rokov alebo doživotie.
Novela zároveň dopĺňa Trestný zákon o nový trestný čin „Klonovanie ľudskej bytosti“, keďže podľa platného právneho stavu je možné za takéto konanie sankcionovať len zdravotnícke zariadenie podľa administratívneho práva, nie však fyzickú osobu.